ປະ​ທາ​ນາ​ທິບ​ໍ​ດີ​ດໍ​ໂນ​ລ ທ​ຣຳ ຜ່ອນ​ຜັນ​ໂທດ ໃຫ້​ແກ່​ບຸກ​ຄົນ​ສຳ​ຄັນ​ຫຼາຍ​ທ່ານ
ປະ​ທາ​ນາ​ທິ​ບໍ​ດີ ສ​ຫລ ທ່ານ​ດໍ​ໂນ​ລ ທ​ຣຳ ໄດ້ຜ່ອນ​ຜັນ​ໂທດໃຫ້​ແກ່ ​ພວກ​ຜູ້​ຊາຍທີ່​ສຳ​ຄັນ​ຫຼາຍ​ຄົນ ທີ່​ກະ​ທຳ​ຄວາມ​ຜິດ​ຕ່າງໆ ຮວມທັງ​ອະ​ດີດ​ຜູ້​ປົກ​ຄອງ ​ລັດອ​ິລ​ນິ​ນອຍ ທ່ານ​ຣອດ ບ​ລາ​ໂກ​ເຈີ​ວິ​ສ​ຈ໌ ທີ່ສັງ​ກັດ​ພັກ​ເດ​ໂມ​ແຄ​ຣັດ. 
ປະທານາທິບໍດີສະຫະລັດ ທ່ານດໍໂນລ ທຣຳ ໃນວັນອັງຄານວານນີ້ ໄດ້ຜ່ອນຜັນໂທດ ໃຫ້ແກ່ພວກຜູ້ຊາຍທີ່ສຳຄັນຫຼາຍຄົນ ທີ່ໄດ້ຖືກຕັດສິນລົງໂທດໃນກະທຳຜິດຕ່າງໆ ຮວມ ທັງອະດີດຜູ້ປົກຄອງລັດສັງກັດພັກເດໂມແຄຣັດ ທີ່ພະຍາຍາມຂາຍ ບ່ອນໃນນັ່ງສະພາ ສູງທີ່ເປົ່າຫວ່າງຂອງອະດີດປະທານາທິບໍດີບາຣັກ ໂອບາມາ ປະທານາທິບໍດີທຣຳ ຜູ້ທີ່ຫວ່າງມໍ່ໆມານີ້ໄດ້ໃຫ້ອະໄພໂທດໃຫ້ແກ່ບັນດາບຸກຄົນສຳຄັນ ຜູ້ທີ່ໄດ້ລະເມີດກົດໝາຍ ໂດຍໂຍະຍານໂທດຕິດຄຸກ 14 ປີ ໃຫ້ແກ່ ອະດີດຜູ້ປົກຄອງ ລັດອິລລິນອຍທ່ານຣອດ ບລາໂກເຈີວິສຈ໌ ຫຼັງຈາກທ່ານໄດ້ຮັບໃຊ້ໂທດ ມາໄດ້ແປດປີ ໃນຂະນະທີທ່ານກຳລັງຂຶ້ນເຮືອບິນປະຈຳຕຳແໜ່ງ Airforce One ເດີນທາງໄປນະ ຄອນລອສແອລເຈີລິສ ທ່ານທຣຳໄດ້ກ່າວຕໍ່ບັນດານັກຂ່າວວ່າ ທ່ານໄດ້ພົບພັນລະຍາ ຂອງທ່ານບລາໂກເຈີວິສຈ໌ ຍານາງປາຕຣີເຊຍ ທີ່ໄດ້ຂໍຮ້ອງໃຫ້ປ່ອຍໂຕ ທ່ານໃຫ້ເປັນ ອິດສະຫຼະ ຢູ່ໃນໂທລະພາບ ແລະໄດ້ໃຫ້ຂໍ້ສັງເກດວ່າ ອະດີດຜູ້ປົກຄອງລັດ ເຄີຍໄດ້ ປາກົດໂຕຢູ່ໃນອະດີດລາຍການໂທລະພາບ “Celebrity Apprentice” ຂອງ ທ່ານທຣຳ ທ່ານທຣຳ ກ່າວວ່າ “ທ່ານສາມາດທີ່ຈະກັບຄືນໄປຫາຄອບຄົວຂອງທ່ານ ຫຼັງຈາກ ຮັບໄດ້ໃຊ້ໂທດແປດປີຢູ່ໃນຄຸກ ຊຶ່ງເປັນທີ່ຮ້າຍແຮງ ແລະເປັນການລົງໂທດທີ່ເກີນ ຂອບເຂດໃນຄວາມຄິດຂອງຂ້າພະເຈົ້າ ” ທ່ານບລາໂກເຈີວິສຈ໌ ອາຍຸ 62 ປີ ຍັງບໍ່ທັນເຖິງກຳນົດທີ່ຈະຖືກປ່ອຍໂຕເທື່ອຈົນເທົ່າ ເດືອນພຶດສະພາປີ 2024 ທ່ານໄດ້ຖືກປ່ອຍໂຕໃນວັນອັງຄານວານນີ້ ແລະໄດ້ຍ້ອງ ຍໍປະທານາທິບໍດີ ທ່ານບລາໂກເຈີວິສຈ໌ ກ່າວວ່າ “ອັນທີ່ທ່ານໄດ້ເຮັດ ຂ້າພະເຈົ້າຄິດວ່າ ເປັນສິ່ງທີ່ຂ້າ ພະເຈົ້າຕ້ອງໄດ້ສະແດງຄວາມຊາບຊຶ້ງໃນບຸນຄຸນຢ່າງໃຫຍ່ ໃນທາງສ່ວນໂຕຂອງ ຂ້າພະເຈົ້າ ” ບັນດາສະມາຊິກພັກເດໂມແຄຣັດທີ່ສຳຄັນຫຼາຍທ່ານຊຶ່ງໄດ້ວິ້ງເຕັ້ນຂໍໃຫ້ຜ່ອນຜັນ ການຕັດສິນລົງໂທດໃຫ້ສັ້ນລົງ ໂຕ້ຖຽງວ່າ ການລົງໂທດຕໍ່ທ່ານບລາໂກເຈີວິສຈ໌ ນັ້ນຮ້າຍແຮງເກີນໄປ ສະມາຊິກພັກຣີພັບບລິກັນຫ້າທ່ານ ທີ່ຕາງໜ້າຢູ່ໃນສະພາ ຕ່ຳ ເຖິງຢ່າງໃດກໍດີໄດ້ຮຽກຮ້ອງໃຫ້ປະທານາທິບໍດີທຣຳ ຢ່າໄດ້ຜ່ອນຜັນໂທດໃຫ້ ແກ່ທ່ານ ບລາໂກເຈີວິສຈ໌ ກ່າວວ່າ ທ່ານຕ້ອງເອົາ “ທ່າທີເຂັ້ມແຂງເພື່ອຕອບໂຕ້ ຕໍ່ການຫຼິ້ນການເມືອງ ” ຫຼັງຈາກປະທານາທິບໍດີໂອບາມາ ໄດ້ເຂົ້າກຳຕຳແໜ່ງໃນປີ 2009 ຕົກເປັນໜ້າທີ່ ຂອງທ່ານບລາໂກເຈີວິສຈ໌ ທີ່ຈະແຕ່ງຕັ້ງຜູ້ເຂົ້າຮັບໜ້າທີ່ແທນທ່ານ ເຈົ້າໜ້າທີ່ສັນ ຕິບານກາງຄົນນຶ່ງ ໄດ້ລັກບັນທຶກ ການສົນທະນາຂອງທ່ານບລາໂກເຈີວິສຈ໌ ທີ່ເວົ້າ ກ່ຽວກັບ ຄວາມພະຍາຍາມທີ່ຈະຂາຍບ່ອນນັ່ງສະພາສູງ ທີ່ເປົ່າຫວ່າງຂອງ ທ່ານ ໂອບາມາໂດຍຮ້ອງວ່າ “ເປັນສິ່ງທີ່ມີມູນຄ່າ” ແລະບໍ່ແມ່ນວ່າ “ເຈົ້າພຽງແຕ່ຈະເອົາ ໃຫ້ໄປລ້າໆ ” ປະທານາທິບໍດີທຣໍາຍັງໄດ້ຜ່ອນຜັນໂທດໃຫ້ແກ່ ທ່ານເບີນີ ເກີຣິກ ອະດີດຜູ້ບັນຊາ ການຕຳຫຼວດນະຄອນນິວຢອກ ທີ່ໄດ້ຖືກຕິດຄຸກໃນແປດຂໍ້ກ່າວຫາຮວມທັງ ສໍ້ໂກງ ພາສີ ແລະທ່ານໄມເກີລ ມິວເກີລ ຜູ້ທີ່ໄດ້ຖືກກ່າວຫາເປັນ ທຳການຄ້າຂາຍໂດຍໃຊ້ ຂໍ້ມູນພາຍໃນຕະຫຼາດຮຸ້ນ ໃນຊຸມ ປີ 1980